alexandrainst/scandi-wiki huggingface dataset:
Srednekolymsk

Srednekolymsk (russisk Среднеколы́мск) er ein by i Republikken Sakha i Russland med om lag 3000 innbyggjarar. Han ligg ved elva Kolyma, rundt 1300 km nordaust for Jakutsk. 

Busetnaden vart grunnlagt i 1643 eller 1644 og han fekk byrettar i 1775.

Busetnader grunnlagde i 1643
Tommot

Tommot (russisk Томмот) er ein by i Republikken Sakha i Russland med om lag 9000 innbyggjarar. Han ligg ved elva Aldan, ei sideelv til Lena), rundt 400 km sørvest for Jakutsk. 

Byen Tommot vart grunnlagd i 1923. For tida er Tommot endestasjon for passasjertog på Jakutskbanen, som vil nå Jakutsk rundt 2012.

Kjelder 
 Delar av denne artikkelen bygger på «Tommot» frå , den 23. januar 2009. 
 

Busetnader grunnlagde i 1923
Birte

Birte eller Birthe er eit kvinnenamn, ei dansk kortform av namnet Birgitte, som tyder 'den høge'.

Birte har namnedag i Noreg den 1. februar.

Nærskylde namn er Berta, Berit, Birgit, Britt og Brita.

Bruken av namnet i Noreg 
 Ved folketeljinga i 1801 rundt 3500 kvinner registrerte med dette namnet i ulike skrivemåtar
 Ved folketeljinga i 1900 var det nær 400 som hadde dette namnet Birta, Birte, Birtha, Birthe, Birtte
 I 2008 er det 674 som har Birte til første fornamn, medan 708 heier har Birthe

Namneberarar 
 Birthe Neumann (f. 1947), dansk skodespelar
 Birte Svatun (f. 1958), norsk forfattar
 Birte Riddervold (f. 1980), norsk orienteringsløpar

Sjå òg

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Kvinnenamn
Danske førenamn
Bjarte

Bjarte er eit mannsnamn, ei norsk kortform av namn på Bjart-, og tyder 'lys, skinande'.

Bjarte har i Noreg namnedag den 1. februar.

Bruken av namnet i Noreg 
Namnet er kjend frå Møre og Romsdal frå 1700-talet.  Populariteten voks monaleg etter andre verdskrigen, og nådde ein topp i 1970-åra.
 Ved folketeljinga i 1801 var fire registrerte med namnet Biarte,, alle frå «Agerøe» prestegjeld i Møre og Romsdal, og det var tre med namnevarianten Bjerte, og seks med namnet Bjertesen, alle frå Lesja (Lessøe) prestegjeld i Oppland.

 Ved folketeljinga i 1900 var det 11 som hadde namnet Bjarte, av dei sju i Vestnes i Møre og Romsdal
 I 2008 er det 2076 som har Bjarte til første fornamn

Kjende namneberarar 
 Bjarte Leithaug (f 1957), norsk forfattar, komponist, musikar og songar
 Bjarte Hjelmeland (f 1970), norsk skodespelar
 Bjarte Engen Vik (f 1971), norsk kombinertløpar
  Bjarte Mørner Tveit (f 1978), norsk dokumentarfilmregissør og produsent
 Bjarte Eike, norsk fiolinist
 Bjarte Breiteig (f 1974), norsk forfattar
 Bjarte Vatlestad, (f. 1973) norsk fotballspelar
 Bjarte Myrhol, (f. 1982) norsk handballspelar
 Bjarte Keilen, (f. 1990) norsk judoutøvar
 Bjarte Haugsdal (f. 1990), norsk fotballspelar

Sjå òg:

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Mannsnamn
Førenamn av norsk opphav
Udatsjnij

Udatsjnyj (russisk Уда́чный) er ein by i Republikken Sakha i Russland med om lag 15 000 innbyggjarar. Han ligg ved elva Markha, ei sideelv til Viljuj, rundt 970 km nordvest for Jakutsk. 

Han vart grunnlagt i 1955 og fekk status som urbanliknande busetnad i 1968. I 1987 fekk han bystatus. Økonomien er basert på utvinning av diamantar frå Udatsjnajagruva, som vart oppdaga i 1955.

Busetnader grunnlagde i 1955
Verkhojansk

Verkhojansk (russisk Верхоя́нск) er ein by i Republikken Sakha i Russland med om lag 1300 innbyggjarar. Han ligg ved elva Jana, nær polarsirkelen, rundt 650 km nord-nordaust for Jakutsk. Byen er dermed den tredje minste byen i Russland med berre Magas og Tsjekalin bak seg.

Historie 
Ein kosakk-busetnad vart grunnlagt i 1638, 90 km sørvest for dagens by. I 1775 vart han flytta til venstre bredda av elva Jana, for å gjere skatteinnkrevinga lettare. Han fekk bystatus i 1817. Mellom 1860-talet og 1917 vart byen nytta som ein politisk eksilstad.

Næringsliv og transport 
Verkhojansk har ei elvehamn, ein flyplass, eit depot for pels og er senter for eit reindriftsområde.

Klima 

Verkhojansk er hovudsakleg kjent for dei særs låge vintertemperaturane, med ein normaltemperatur i januar på -50 °C. Byen ligg på det kaldaste området på den nordlege halvkula (òg kjent som Dødsringen til Stalin) og vert saman med Ojmjakon rekna som den nordlege kuldepolen. Den lågaste temperaturen som er registrert her er -67,8 °C i 1892. Den høgaste temperaturen som er målt om sommaren er 39 °C, ein temperaturskilnad på 107 °C mellom høgaste og lågaste. I januar 2006 kom temperaturen særs nær rekorden då det vart målt -66,7 °C. I dette området vert det danna temperaturinversjonar kvar vinteren, der temperaturen stig med høgda. 

Verkhojansk får lite nedbør med ein årleg nedbørsnormal på under 150 mm. Mesteparten kjem om sommaren og særs lite om vinteren, noko som er typisk for mange busetnader med kontinentalklima.

Kjelder 
 Delar av denne artikkelen bygger på «Verkhojansk» frå , den 23. januar 2009. 
 

Busetnader grunnlagde i 1638
Viljujsk

Viljujsk (russisk Вилю́йск) er ein by i Republikken Sakha i Russland med om lag 10 000 innbyggjarar. Han ligg ved elva Viljuj, ei sideelv til Lena), rundt 450 km vest-nordvest for Jakutsk. 

Han vart grunnlagt i 1634 som kosakkbusetnaden Tjukanskoje eller Verkhneviljujskoje. I 1783 vart byen Olensk bygt på stadet. Bynamnet vart endra til Viljujsk i 1821.

Kjelder 
 Delar av denne artikkelen bygger på «Viljujsk» frå , den 23. januar 2009. 
 

Busetnader grunnlagde i 1634
Trecento-madrigal

Trecento-Madrigal (eller berre Madrigal) er nemninga på ein verdsleg songstil som vart utvikla i Italia på 1300-talet. Stilen blømde i tida frå om lag 1350 til 1390. Denne madrigaltypen har lite å gjera med den seinare madrigalen frå 1500-talet. 

Desse madrigalane er oftast tostemmige, ein sjeldan gong trestemmige. Understemma er ein langsom melodi som overstemma improviserar rundt. Stundom kan dei to melodiane ha ulik tekst. Denne verdslege forma skal ha utgangspunktet sitt i Conductus-prinsippet som vart utvikla i hundreåret før, under Ars Antiqua-perioden. Understemma kan sjåast som ein variant av Cantus Firmus. 

Hovudkjelda til denne songstilen kan finnast i Rossi-kodeksen, som vart til i andre helvta av 1300-talet. Mange av dei italienske trecento-komponistane var øvde i stilen, mellom dei Jacopo da Bologna og Francesco Landini.

Songformer
Mellomaldermusikk
Gunda

Gunda  er eit kvinnenamn,  ei  tysk kortform av namn som sluttar på –gund, som Hildegunde, og tyder 'strid'.  Namnet kan òg vere ei forvansking av namnet Gunne.

Gunda har i Noreg namnedag den 30. januar.

Bruken av namnet i Noreg
Namnet Gunda var svært vanleg ved førre hundreårsskifte, men fram mot vår tid har det vorte mindre bruka
Ved folketeljinga i 1801 var ingen registrert med namnet Gunda, men namnet Gunna var bruka av 4 kvinner. 
Ved folketeljinga i 1900 var det 4099 som hadde dette namnet, flest på Austlandet. 12 het Gunna.
I  2008 er det 418 som har Gunda  til første fornamn, 6 heiter Gunna

Kjende namneberarar
Gunda Niemann-Stirnemann (f. 1966), tysk skeiseløpar
Gunda Johansen (f. 1952), norsk politikar, ordførar i Balsfjord
Gunda Gottschalk (f. 1969), tysk fiolinist

Sjå òg:

Kjelder
 Folketeljingar i Digitalarkivet
 Olav Veka 1991:  Namneboka, Det Norske Samlaget ISBN 82-521-3604-4

kvinnenamn
 Førenamn av tysk opphav

hu:Gunda
Gunne

Gunne  kan vere både eit kvinnenamn og eit mannsnamn, som kvinnenamn er det òg skrive Gunna.  Namnet kjem frå norrønt  Gunna, og er ei kortform av namn som byrjar på Gunn-, som Gunnhild , og det tyder strid.

Bruken av namnet i Noreg
Som kvinnenamn har namnet vore mest bruka nord på Austlandet.  Som mannsnamn er det mest bruka i Østfold. 
Ved folketeljinga i 1801 var 96 kvinner og 8 menn registrert med namnet Gunne, namnet Gunna var bruka av 4 kvinner. 
Ved folketeljinga i 1900 var det 147 registrerte med namnet Gunne, flest kvinner, 12 het Gunna.
I  2008 er det 11 kvinner og 26 menn som har Gunne  til første fornamn, 6 kvinner heiter Gunna.

Kjende namneberarar

Sjå òg:

Kjelder
 Folketeljingar i Digitalarkivet
 Olav Veka 1991:  Namneboka, Det Norske Samlaget ISBN 82-521-3604-4

mannsnamn
 Førenamn av norrønt opphav
kvinnenamn
Tvikjønna namn
Hornindal kyrkje

Hornindal kyrkje står på Kyrkhorne nordom Grodås sentrum i tidlegare Hornindal kommune (no Volda i Møre og Romsdal), og er ei tømra langkyrkje frå 1853.

Arkitekt for kyrkja, som har sitjeplassar til 400 personar, var kaptein Ludolph Rolfsen frå Stryn. Han støtte seg til typeteikning laga av arkitekt Hans Ditlev Franciscus von Linstow. Mykje av inventaret er frå byggeåret.

Kyrkja er soknekyrkje i Hornindal sokn i Søre Sunnmøre prosti.
Området høyrde fram til 1867 under Eid prestegjeld.

Altartavla
Då kyrkja i Hornindal stod ferdig i 1856, vart det sett opp eit gylt trekors på altaret i påvente av altartavle. 75 år seinare var det ennå ikkje kome altartavle. I 1929 tok presten og prestefrua, Jon og Alhede Johnson, tak i saka. Prestefrua skipa Jentelag til kyrkja sin prydnad, og presten tok kontakt med kunstnaren Dagfin Werenskiold. Han hadde nyleg laga eit trerelieff som presten ville kopiere, og det fekk han. 

Våren 1932 var Johnson ferdig med arbeidet sitt. Wernskiold kom til Hornindal for å ta seg av målinga av relieffen, men kunstnaren vart så imponert av det han fekk sjå at han tilbaud Hornindal originalen mot at han fekk kopien. Kopien vart seinare sett opp i Sørkedalen kyrkje.

Altartavla vart vigsla søndag 10. april 1932.

Andre kyrkjer i Volda
 Austefjord kyrkje
 Bjørke kyrkje i Volda
 Dalsfjord kyrkje
 Volda kyrkje
 Kilsfjord kyrkje

Sjå òg 
 Kyrkjebygga til Den norske kyrkja i Sogn og Fjordane

Fotnotar

Bakgrunnsstoff 
 Om Hornindal sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Sogn og Fjordane» på nettstaden til Arkivverket
 Eldre fotografi av Hornindal kyrkje på nettstaden til Nasjonalbiblioteket
 Skanna kyrkjebøker frå Sogn og Fjordane på nettstaden til Arkivverket
 Oversyn over gravminne i Hornindal kommune på nettstaden disnorge.no

Kyrkjer i Volda
Kyrkjer i Søre Sunnmøre prosti
Langkyrkjer i Møre bispedømme
Norske kyrkjer frå 1856
Ludolph Rolfsen
Kulturminne i Volda
Randabygd kyrkje

Randabygd kyrkje, tidlegare Randabygd kapell, står i Hopland i Stryn kommune i Vestland, og er ei langkyrkje bygd i tre i 1916.

Arkitekt for bygget, som har sitjeplassar til 240 personar, var Jens Sølvberg frå Bryggja.

Fram til dei fekk kyrkja i Randabygda sokna folk i området til Utvik kyrkje og Vereide kyrkje på sørsida av Nordfjorden.
Bygda fekk hjelpegravplass i 1910.
Kyrkja hadde status som kapell frå ho var ny til 1981.
Frå starten til 1967 var området kapellsokn i Utvik sokn i Innvik prestegjeld. 
I 1967 vart Randabygd kapellsokn overført til Hornindal sokn i Hornindal prestegjeld, og i 1981 vart Randabygd utskild som eige sokn frå Hornindal sokn.

Sjå òg 
 Kyrkjebygga til Den norske kyrkja i Sogn og Fjordane

Fotnotar

Bakgrunnsstoff 
 Om Randabygd sokn på nettstaden til Den norske kyrkja
 «Kirkebøker, Sogn og Fjordane» på nettstaden til Arkivverket
 «Kyrkjer i Stryn» i NRK Sogn og Fjordane Fylkesleksikon
 Kart frå 1979 som viser kyrkjestader og soknegrenser, på nettstaden til Universitetet i Bergen
 Skanna kyrkjebøker frå Sogn og Fjordane på nettstaden til Arkivverket
 Oversyn over gravminne i Stryn kommune på nettstaden disnorge.no
 
 

Kyrkjer i Stryn
Kyrkjer i Nordfjord prosti
Langkyrkjer i Bjørgvin
Norske kyrkjer frå 1916
Kulturminne i Stryn
Tina Presthus

Tina Presthus (), opphavleg Annie Valentina Sjubinskaja Presthus, er ein norsk-russisk fiolinspelar som har markert seg gjennom fleire talentkonkurransar. 

Presthus er fødd i Bergen og busett på Stord. I 2006 fekk ho 9. plass i The International Moscow Rotary Club’s Competition for Young Musicians» i Russland. I 2007 fekk ho fyrstepris i konkurransen Giovani Talenti i San Bartolomeo i Italia. Ho blei prisvinnar i Ungdommens Musikkmesterskap, både i 2006, 2008 og 2010. I 2008 blei ho tildelt Drømmestipendet av Norsk Tipping og Norsk Kulturskoleråd, og i 2009 fekk ho Stord kommune sitt kulturstipend. Ho studerer no ved Joseph Haydn Konservatorium i Eisenstadt, Austerrike.

For norske TV-sjåarar er Tina Presthus mest kjend som vinnar av Kvitt eller dobbelt (NRK, 2006) i temaet Tudordynastiet, og som semifinalist i Norske talenter (TV2, 2008), der ho spela fiolin, akkompagnert av mor si, Jelena Sjubinskaja Presthus. Veslebroren hennar, Jan Anders Presthus, var med i Kvitt eller dobbelt i 2008, i temaet romkappløpet. Han kom til semifinalen i Norske talenter 2009 som steppdansar.

Kjelder
 Verdens Gang - Jan Anders (7) går for «Kvitt eller dobbelt» 
  Giovani talenti – Resultatliste 2007
 Bergensavisen – Nådde ikke opp 
 Sunnhordland Avis - Drømmestipendet til Tina Presthus

Bakgrunnsstoff 
 [http://www.umm.no/ Ungdommens Musikkmesterskap[

Norske fiolinistar
Folk frå Stord
Passargalaksen

Passargalaksen eller ESO 97-G13 er ein Seyfert type 2-spiralgalakse som ligg rundt 13 millionar lysår unna jorda i stjernebiletet Passaren. Det finst prov for ein kraftig aktiv galaksekjerne i galaksen, og gass vert blåsen ut av sentralområdet.

Kjelder 

 Denne artikkelen baserer seg på pressemelding STScI-2000-37 frå Space Telescope Science Institute.

Spiralgalaksar
Seyfert-galaksar
Passaren
Malaja Belaja ved Imandra

Malaja Belaja (russisk Малая Бе́лая ) er ei elv på Kolahalvøya i Murmansk oblast i Russland. Elva er 20 km lang og munnar ut i innsjøen Imandra.

Kjelder 
 Denne artikkelen bygger på «Малая Белая» frå , den 24. januar 2009. 
 

Elvar i Russland
Elvar i Murmansk oblast
Aleksandrovsk i Russland

Aleksandrovsk (russisk Алекса́ндровск) er ein by i Perm kraj i Russland med om lag 15 000 innbyggjarar. Han ligg ved elva Lytva, ei sideelv til Kama, rundt 150 km nordaust for Perm.

Han vart grunnlagd i 1783, I 1929 fekk den status som urbanliknande busetnad, og han fekk bystatus i 1951.

Bakgrunnsstoff 

Busetnader grunnlagde i 1783
Dobrjanka

Dobrjanka (russisk Добря́нка) er ein by i Perm kraj i Russland med om lag 35 000 innbyggjarar. Han ligg ved Kama-reservoaret, rundt 60 km nord for Perm. 

Dobrjanka vert rekna som ein av dei eldste busetnadene i Perm kraj. Han vart grunnlagd i 1623. I 1752 vart det bygt eit jernverk ved munningen av Dobrjanka-elva, og det utvikla seg ein busetnad rundt det. I 1943 fekk busetnaden bystatus. 

I Dobrjanka ligg Perm GRES, ein enorm kraftstasjon med 330 meter høge skorsteinar.

Kjelder 
 Delar av denne artikkelen bygger på «Dobrjanka» frå , den 24. januar 2009. 
 

Busetnader grunnlagde i 1623
Gornozavodsk i Perm kraj

Gornozavodsk (russisk Горнозаво́дск) er ein by i Perm kraj i Russland med om lag  000 innbyggjarar. Han ligg 130 km nordaust for Perm. 

Han vart grunnlagd i 1947 som ein busetnad ved ein sementfabrikk nær jernbanestasjonen Pasjija (russisk: Пашия). Busetnaden Novopasjijskij (russisk: Новопашийский) vart grunnlagd i 1950. Han fekk nytt namn, Gornozavodsk, og fekk bystatus i 1965.

Busetnader grunnlagde i 1947
Gremjatsjinsk

Gremjatsjinsk (russisk Гремя́чинск) er ein by i Perm kraj i Russland med om lag 11 000 innbyggjarar. Han ligg rundt 110 km nordaust for Perm. 

Han vart grunnlagd i 1941 som ein busetnad ved ei kolgruve. Han fekk bystatus i 1949.

Busetnader grunnlagde i 1941
Kizel

Kizel (russisk Ки́зел) er ein by i Perm kraj i Russland med om lag 20 000 innbyggjarar. Han ligg ved elva Kizel, ei sideelv til Kama, rundt 140 km nordaust for Perm. 

Han vart grunnlagd i 1750 og fekk bystatus i 1926.

Busetnader grunnlagde i 1750
Gubakha

Gubakha (russisk Губа́ха) er ein by i Perm kraj i Russland med om lag 25 000 innbyggjarar. Han ligg ved elva Kosva, ei sideelv til Kama, rundt 130 km nordaust for Perm. 

Han vart grunnlagd på midten av 1700-talet som ein busetnad ved ein førekomst av jernmalm. Han vart då kalla Gubakhinskaja kop (russisk: Губахинская копь). Han fekk bystatus i 1941.

Busetnader grunnlagde i 1755
Krasnovisjersk

Krasnovisjersk (russisk Краснови́шерск) er ein by i Perm kraj i Russland med om lag 17 000 innbyggjarar. Han ligg ved elva Visjera, på vestsida av Uralfjella, rundt 270 km nord for Perm. 

Byen voks ut av busetnaden Vizjaikha (russisk: Вижаиха). Han fekk bystatus i 1942.

Krasnovisjersk lufthamn ligg rundt 4 km nordaust for bysentrum.

Kjelder 
 Delar av denne artikkelen bygger på «Krasnovisjersk» frå , den 24. januar 2009. 
 

Busetnader grunnlagde i 1894
Nytva

Nytva (russisk Нытва) er ein by i Perm kraj i Russland med om lag 20 000 innbyggjarar. Han ligg ved elva Nytva, nær samløpet med Kama, rundt 60 km vest for Perm. 

Han vart grunlgad i 1756 og fekk bystatus i 1942.

Busetnader grunnlagde i 1756
Okhansk

Okhansk (russisk Оха́нск) er ein by i Perm kraj i Russland med om lag 8000 innbyggjarar. Han ligg på høgre (vestre) bredda av elva Kama, rundt 600 km sørvest for Perm. 

Han vart første gong nemnt i 1547 som landsbyen Okhannoje (russisk: Оха́нное), han vart òg kalla Okhanskoje (russisk: Оха́нское) eller Okhan (russisk: Оха́н eller Оха́нь). Han fekk byrettar i 1781.

Busetnader grunnlagde i 1547
Osa i Perm kraj

Osa (russisk Оса) er ein by i Perm kraj i Russland med om lag 20 000 innbyggjarar. Han ligg på den venstre (sørlege) bredda av Votkinsk-reservoaret i elva Kama, nær samløpet med Tulva, rundt 100 km sørvest for Perm.

Han vart grunnlagd i 1591 som sloboda Novonikolskaja (russisk: Новонико́льская) og vart seinare ei festning. I eit dokument frå 1623 vert det referert til busetnaden som sloboda Osinskaja Nikolskaja (russisk: Осинская Никольская, i 1678 som sloboda Osinskaja (russisk: Осинская, og i 1732 som landsbyen (selo) Osa. Han fekk byrettar i 1739.

Kjelder 
 Delar av denne artikkelen bygger på «Osa i Perm kraj» frå , den 24. januar 2009. 
 

Busetnader grunnlagde i 1591
Otsjor

Otsjor (russisk Очёр) er ein by i Perm kraj i Russland med om lag 15 000 innbyggjarar. Han ligg ved elva Otsjor , ei sideelv til Kama, rundt 90 km vest for Perm. 

Han vart grunnlagd i 1759 og fekk bystatus i 1950.

I nærleiken av Otsjor er det sidan 1952 gjort fleire viktige funn av permiske fossile reptil (særskild therapsida).

Kjelder 
 Delar av denne artikkelen bygger på «Otsjor» frå , den 24. januar 2009. 
 

Busetnader grunnlagde i 1759
Tsjerdyn

Tsjerdyn (russisk Че́рдынь) er ein by i Perm kraj i Russland med om lag 5000 innbyggjarar. Han ligg ved elva Kolva, rundt 270 km nord for Perm.

Tsjerdyn vert marknadsført for turistar som hovudstaden i det forhistoriske Store Perm , men primærkjelda for denne informasjonen finst ikkje. Byen vart erobra av russarane i 1472, men vart framleis styrt av lokale «fyrstar» til 1505. 

Byen er òg kjend som eksilstaden til Osip Mandelstam i 1934.

Geografi

Klima

Kjelder 
 Delar av denne artikkelen bygger på «Tsjerdyn» frå , den 24. januar 2009. 
 oppgav desse kjeldene:

Bakgrunnsstoff 
 Guide til Tsjerdyn
Tsjermoz

For elva med same namn, sjå Tsjermozelva

Tsjermoz (russisk Чермо́з) er ein by i Perm kraj i Russland med om lag 4000 innbyggjarar. Han ligg ved Kama-reservoaret, rundt 90 km nord for Perm. 

Busetnaden vart grunnlagt i 1701 og han fekk bystatus i 1943.

Busetnader grunnlagde i 1701
Tsjernusjka

Tsjernusjka (russisk Черну́шка) er ein by i Perm kraj i Russland med om lag 35 000 innbyggjarar. Han ligg ved elva Tanyp, ei sideelv til Belaja, rundt 170 km sør for Perm. 

Han vart første gong nemnt som ein landsby i 1859. I 1919 vart ein jernbanestasjon bygt nær landsbyen, som opplevde ein stor folkeauke som følgje av dette. Grunnlegginga av byen vert rekna som 1945 då han fekk status som urbanliknande busetnad. I 1966 fekk han bystatus.

Busetnader grunnlagde i 1945
Usoljej

Usolje (russisk Усо́лье) er ein by i Perm kraj i Russland med om lag 5000 innbyggjarar. Han ligg på høgre (vestre) bredda av elva Kama, på motsett side av byen Berezniki, og rundt 160 km nord for Perm. 

Staden vart grunnlagd i 1606 og han fekk bystatus i 1940.

Bakgrunnsstoff 
 Usolje si historie

Busetnader grunnlagde i 1606
Veresjtsjagino

Veresjtsjagino (russisk Вереща́гино) er ein by i Perm kraj i Russland med om lag 20 000 innbyggjarar. Han ligg rundt 120 km vest for Perm. 

Han vart grunnlagd i 1898 som ein busetnad for arbeidarar under bygginga av jernbanestasjonen Otsjorskaja (russisk: Очёрская) på Perm – Vjatka-jernbanen. I 1904 vart namnet endra til Voznesenskaja (russisk: Вознесенская, og i 1916 til Veresjtsjagino (etter målaren Vasilij Veresjtsjagin som var her i 1904). Busetnaden fekk bystatus i 1942.

Kjelder 
 Delar av denne artikkelen bygger på «Veresjtsjagino» frå , den 24. januar 2009. 
 

Busetnader grunnlagde i 1898
Annapolis

Annapolis er hovudstaden i delstaten Maryland. Hann er òg hovudsete for fylket Anne Arundel. Byen ligg på Chesapeake Bay. Hann vart oppkalla etter Anne av Storbritannia, som vart dronning av England, Skottland og Irland frå 1702 - 1714. I 2004 vart det estimert at Annapolis hadde 36 408 innbyggjarar.

Bakgrunnsstoff 

 Offisiell nettstad

Byar i Maryland
Tallula

Tallula, Tallulah og Talulah er kvinnenamn avleidde frå stadnamn av indiansk opphav i USA. Det er også blitt knytt til det irske namnet Tuilelaith (utt. Tillela).

Stadnamn 
Det er fleire stader i USA som heiter Tallula eller Tallulah. Tallula i Mississippi er eit choctaword som tyder 'bjølle'. Byen Tallulah Falls i Georgia skal ha eit anna opphav, truleg frå namnet på cherokee-landsbyen Talulu/Taruri med uklar tyding. Dette namnet er overført til fleire andre stader, og blei teke i bruk som kvinnenamn. Ein svært kjend namneberar var skodespelaren Tallulah Bankhead. Ho var kalla opp etter bestemor si, Tallulah Brockman Bankhead, som igjen fekk namnet frå Tallulah Falls.

I Irland er Tuilelaith eit helgennamn kjend frå minst to helgenar som levde på 700- og 800-talet. Dette namnet er sett saman av ord som tyder 'overflod' og 'kvinne (av høg byrd)'. Namnet er blitt anglisert til Talulla, Tallula og Tallulah.

I Noreg vart Tallulah kjend som kvinnenamn i Noreg gjennom prinsessedottera Emma Tallulah Behn.

Kjende namneberarar 
 Tallulah Bankhead (1902–1968), amerikansk skodespelar
 Tallulah Hazekamp Schwab (fødd 1973), norsk-nederlandsk manusforfattar og regissør
 Talulah Riley (fødd 1985), britisk skodespelar
 Emma Tallulah Behn (fødd 2008), dotter av prinsesse Märtha Louise og Ari Behn

Kjelder 

 
 
 Patrick Hanks, Kate Hardcastle og Flavia Hodges (2006) «Talulla», «Tallulah», «Tuilelaith», A Dictionary of First Names. Oxford University Press. Oxford Reference Online. 
 Appellation Mountain Name of the Day 

Kvinnenamn
USA-amerikanske stadnamn
Førenamn av indiansk opphav
Førenamn av irsk opphav
Hoag sitt objekt

Hoag sitt objekt er ein ringgalakse som ligg rundt 600 millionar lysår unna jorda i stjernebiletet Slangen. Han vart oppdaga i 1950 av astronomen Arthur Allen Hoag og er omtrent 120 000 lysår på tvers, noko større enn Mjølkevegen. Det har vore spekulert i at utsjånaden til Hoag sitt objekt ættar frå ei nærpassering av ein annan galakse.

Hoag såg at objektet likna på ei planetarisk tåka, men føreslo seinare at objektet, trass i den uvanlege forma, var ein galakse. Observasjonar gjorde på 1970-talet prova dette.

Kjelder 

 Denne artikkelen baserer seg på pressemelding STScI-2002-21 frå Space Telescope Science Institute.

Ringgalaksar
Slangen